TMB บวก 3 วันติด! พุ่งอีก 5% คาดเก็งฯควบรวมธนชาตเพิ่ม Synergy-รับปันผลพิเศษ XD 29 พ.ย.นี้
TMB บวก 3 วันติด! พุ่งอีก 5% คาดเก็งฯควบรวมธนชาตเพิ่ม Synergy-รับปันผลพิเศษ XD 29 พ.ย.นี้
TMB บวก 3 วันติด! พุ่งอีก 5% คาดเก็งฯควบรวมธนชาตเพิ่ม Synergy-รับปันผลพิเศษ XD 29 พ.ย.นี้
26 พ.ย. 2562

ผู้สื่อข่าวรายงานว่า ธนาคารทหารไทย จำกัด (มหาชน) หรือ TMB ณ เวลา 11.27 น. อยู่ที่ระดับ 1.56 บาท บวก 0.08 บาท หรือ5.41% ด้วยมูลค่าซื้อขาย 756.42 ล้านบาท ราคาวิ่งแรง 3 วันติดโดยนับตั้งแต่หุ้นอยู่ที่ระดับ 1.41 บาท เมื่อวันที่ 21 พ.ย.62 จนถึงล่าสุดหุ้นวิ่งแล้ว 10.63%

บล.กรุงศรี ระบุในบทวิเคราะห์ฯ แนะ”ซื้อ”หุ้น ธนาคารทหารไทย (TMB) ให้เป้า IAA Consensus 1.86 บาท โดยให้ทยอยสะสม คาดการควบรวมกับธนาคารธนชาต (TBANK) จะช่วยเพิ่ม Synergy ให้กับ TMB โดยใช้จุดเด่นของทั้ง 2 ธนาคาร โดย TMB มีจุดเด่นจากความแข็งแกร่งของฐานเงินฝากดอกเบี้ยต่ำ ขณะที่ TBANK เด่นในการสร้างผลตอบแทนผ่านการปล่อยสินเชื่อเช่าซื้อซึ่งให้ดอกเบี้ยสูง คาดว่าจะช่วยเพิ่ม NIM ให้ New TMB เพิ่มขึ้น
บล.คิงส์ฟอร์ด ระบุในบทวิเคราะห์ฯ TMB (ทยอยซื้อ / ราคาเป้าหมาย 1.60 – 1.70 บาท) เรามองราคาหุ้น TMB ได้ ปรับตัวลงมารับ ประเด็นการเพิ่มทุนมามากแล้ว เมื่อเทียบกับมูลค่าพื้นฐานที่ยังไม่รวมการเพิ่มทุนที่ 1.60 บาท ซึ่งเป็นราคาที่ประเมินจาก P/BV ที่ 0.66 เท่าบนฐานกำไรปี 63 เชิง consevervative ที่ 5.9 พันลบ. -18% เทียบช่วงเดียวกันของปีก่อน
ซึ่งคาดว่าหลังเพิ่มทุนจะมีการรวมงบ TBANK เข้ามา ซึ่งประเมินกำไรหลังเพิ่มทุนในปี 63 จะเพิ่มขึ้นสู่ระดับมากกว่า 1.5 หมื่นลบ. เป็น upside ให้กับมูลค่าพื้นฐานปี 63 ที่ 1.70 บาทอิง P/BV 1.50 เท่า  โดยในวันที่ 29 พ.ย.นี้จะมีปันผลพิเศษ ขึ้น XD ให้กับผู้ถือหุ้นเดิมและผู้ที่ใช้สิทธิ์ TSR  (TMB-T1) ซื้อหุ้นเพิ่มทุน TMB อีก 0.03 บาท/หุ้น คิดเป็น dividend yield 2%